የሴቶች ዝውውር | አዳማ ከተማ አምስት አዳዲስ ተጫዋቾችን አስፈረመ
በኢትዮጵያ ሴቶች ፕሪምየር ሊግ ምድብ ሀ ጠንካራ ተፎካካሪ ከመሆን ምድቡን በሁለተኛነት አጠናቆ በማጠቃለያው ጨዋታ ላይ ሀዋሳ ከተማን በመርታት በሊጉ ሶስተኛ ደረጃን ይዞ ማጠናቀቅ የቻለው አዳማ ከተማ አምስት ተጫዋቾችን አስፈርመዋል፡፡በዘንድሮው የውድድር ዘመን ጥሩ ብቃትዋን ያሳየችውን ግብጠባቂዋን እምወድሽ ይርጋሸዋን ጨምሮ የበርካታ የቡድኑን ቋሚ ተጫዋቾችን ውል ያደሱት አዳማ ከተማዎች በድሬዳዋ ከተማ ጥሩ እንቅስቃሴ ሲያደርጉ የነበሩት አጥቂዎቹ ይታገሱ ተክለወርቅ እና ድንቅነሽ በቀለ ፣ ተከላካይዋ ዝናቧ ሽፈራው ፣ ያለፉት ሁለት አመታት በሀዋሳ ከተማ ያሳለፈችው አማካይዋ ፅዮን ሳህሌ እንዲሁም በጥረት ኮርፖሬት (ቀድሞ ዳሽን ቢራ) መልካም ጊዜያት ማሳለፍ የቻለችው የመስመር አጥቂዋ ሠርካለም ጉታን ማስፈረማቸው አስታውቀዋል፡፡በተጨማሪም በቀጣዮቹ ጊዜያት ሁለት ተጨማሪ አዳዲስ ተጫዋቾች ለማስፈረም ቡድኑ ከፍተኛ ጥረት እያደረገ እንደሚገኝም ለማወቅ ተችሏል፡፡ 